視交叉上核

視交叉上核係神經系統嘅醒覺控制部份。視交叉上核係下丘腦嘅一部份，位於兩隻眼嘅視覺神經交叉嗰個位對上嗰個點。視交叉神經會由眼嗰度收到「周圍環境有幾光」呢一樣資訊，並且用呢個資訊嚟控制隻動物嘅晝夜節律：視交叉上核裏面嘅神經細胞嘅活動會受環境嘅光嘅光度影響，並且以廿四個鐘頭左右長嘅週期上上落落，呢種上上落落令個腦知道幾時係日頭幾時係夜晚，並且令到個腦能夠喺隻動物應該瞓覺嘅時間準備休息－當個腦準備休息嗰陣，佢會釋放一啲特定嘅荷爾蒙，令隻動物覺得眼瞓。於是乎，視交叉上核就係成個身體嘅中心生物時鐘，掌控咗隻動物嘅作息。

攷 

腦